**S**zám: 1130-3/2017.

**J E G Y Z Ő K Ö N Y V**

Harta Nagyközség Önkormányzata Képviselő-testületének

2017. január 26-án megtartott nyílt üléséről.

Készült: 2 pld-ban

**J E G Y Z Ő K Ö N Y V**

Készült: Harta Nagyközség Önkormányzata Képviselő-testületének 2017. január 26-án megtartott nyílt üléséről.

Helyszín: Közös Önkormányzati Hivatal tanácskozóterme.

Jelen voltak: Dollenstein László polgármester

Arnold Csaba alpolgármester

Frőhlich Henrik képviselő

Krausz Henrik képviselő

Kuncz Gábor képviselő

Leitert Ottó képviselő

Schuckert György képviselő

Dr. Sárközi Zsolt jegyző

Keresztély László műszaki vezető főtanácsos

Dollenstein László polgármester 17 órakor megnyitotta az ülést, megállapította, hogy a képviselő-testület határozatképes, minden képviselő jelen van. Jegyzőkönyvvezetőnek javasolta Keresztély Lászlóné igazgatási főelőadót. Köszöntötte a jelenlévőket, valamint a Kábel-tv nézőit. A napirendre az alábbiak szerint tett javaslatot:

Az ülés napirendje:

1./ Tájékoztató az előző ülés óta eltelt időszakról

Előadó: Dollenstein László, polgármester

2./ Pályázati ügyek

Előadó: Dollenstein László, polgármester

3./ A víziközmű üzemeltetési-bérleti szerződés jóváhagyása

Előadó: Dollenstein László, polgármester

4./ A Harta Nagyközség Német Nemzetiségi Önkormányzatával megkötött megállapodás

felülvizsgálata

Előadó: Dollenstein László, polgármester

5./ A temetkezési díjak felülvizsgálata

Előadó: Dollenstein László, polgármester

6./ A szociális rendelet módosítása

Előadó: Dr. Sárközi Zsolt, jegyző

7./ A polgármester szabadságának és illetményének, költségtérítésének megállapítása

Előadó: Arnold Csaba, alpolgármester

8./ Egyéb ügyek

Előadó: Dollenstein László, polgármester

(*a meghívó a jegyzőkönyv 1. sz., a jelenléti ív a 2. sz. melléklete)*

**Dollenstein László polgármester:**

Megkérdezte a képviselőket, hogy a napirenddel kapcsolatban van-e kérdés, vélemény,

hozzászólás?

A **képviselő-testület** külön számozott határozat hozatala nélkül egyhangú 7 igen szavazattal a napirendre tett javaslatot elfogadta.

**1./ Tájékoztató az előző ülés óta eltelt időszakról**

**Előadó: Dollenstein László, polgármester**

**Dollenstein László polgármester:**

A képviselő-testület közmeghallgatással egybekötött utolsó ülését december 22-én tartotta.

Karácsony előtt a szociálisan rászoruló családoknak, személyeknek vásárlási utalvány és tűzifa került kiosztásra. Véleménye szerint a képviselő-testület szándéka célba ért, mert olyan családok és személyek kapták a támogatást, akik igazán rászorulók.

Közmunkások közreműködésével kitakarításra került a Sziget elején az ún. Kis-Duna katlan, ezáltal ez a terület is átláthatóbb, átjárhatóbb és rendezettebbé vált.

Pályázaton elnyert mobil hűtőkamra is megérkezett az önkormányzathoz, rendszámos, vontatható jármű, melyet bérbe is lehet majd venni rendezvényeken.

Január 24-én a Nyugdíjas Polgármesterek Szövetsége által szervezett nyugdíjas találkozó volt a Faluházban. A találkozón 40 nyugdíjas polgármester vett részt, házigazda András István nyugdíjas polgármester volt. A vendégek megtekintették a Schukkert-víz Kft. által működtetett szíkvízkészítő üzemet is.

A tájékoztató végén felhívta a jelenlévők, a kábel tv nézők figyelmét a január 28-án megrendezésre kerülő III. Kolbásztöltő fesztiválra is.

Megkérdezte a képviselőket, hogy az elhangzottakhoz van-e kérdés, hozzászólás, vélemény.

A **képviselő-testület** külön számozott határozat hozatala nélkül egyhangú 7 igen szavazattal a két ülés között eltelt időszakról és a lejárt határidejű határozatokról szóló beszámolót elfogadta.

**2./ Pályázati ügyek**

**Előadó: Dollenstein László, polgármester**

*(Az előterjesztés a jegyzőkönyv 3. sz. melléklete)*

**Dollenstein László polgármester:**

Tájékoztatta a képviselőket, hogy az elmúlt időszakban több pályázati kiírás is megjelent, javasolta, hogy az önkormányzat használja ki a lehetőséget és nyújtsa be a pályázatokat. A hét pályázati lehetőségből hármat a paksi Jövőnk Energiája Térségfejlesztési Alapítvány írt ki az önkormányzat fejlesztési elképzeléseinek támogatási lehetőségével, a többi Európai Uniós forrásból finanszírozott pályázati lehetőség. Mindegyik pályázatnál az önerő biztosítását természetesen az önkormányzat a költségvetésében biztosítja.

A paksi Jövőnk Energiája Térségfejlesztési Alapítványhoz benyújtandó első pályázat a temető felújítására vonatkozna, pontosabban a ravatalozóhoz egy új nagyméretű előtető lenne megépítve. E pályázatnál a támogatás intenzitása 75 %, a szükséges önerőt a képviselő-testület a költségvetésében biztosítja. A pénzügyi-gazdasági bizottság a határozat-tervezetben foglaltakat tárgyalta, azt a képviselő-testületnek elfogadásra javasolta.

Kérte a képviselők véleményét, hozzászólását, amennyiben nincs kérdés, hozzászólás, kérte, hogy aki egyetért a Jövőnk Energiája Térségfejlesztési Alapítványhoz a ravatalozó előtetőjének kiépítésére kiírt pályázat benyújtásával és a szükséges önerő biztosításának vállalásával, kézfeltartással szavazzon.

Megállapította, hogy a képviselő-testület 7 igen szavazattal az alábbi határozatot hozta:

**Szám:** 1/2017.(I. 26.) Kt.h.

**Tárgy:** Pályázat benyújtása a ravatalozó előtetőjének kiépítésére a Jövőnk Energiája Térségfejlesztési Alapítványhoz

**H A T Á R O Z A T**

1. Harta Nagyközség Önkormányzatának Képviselő-testülete a tulajdonában lévő hartai köztemetőben átépíti és felújítja a ravatalozót, illetve új előtetőt épít ahhoz.

2. A projekt megvalósítása érdekében a paksi Jövőnk Energiája Térségfejlesztési Alapítvány 2016. december 16-án megjelent pályázati felhívása 2. Az életminőséget javító beruházások pályázati ablaka keretében **„Ravatalozó átalakítása, felújítása és új előtető építése”** címmel pályázatot nyújt be az Alapítványhoz.

3. A beruházáshoz elfogadott árajánlatok összege és így a beruházás összértéke: 39 994 669, azaz harminckilencmillió-kilencszázkilencvennégyezer-hatszázhatvankilenc Ft.

4. A támogatás intenzitása 75%, max. 30 millió Ft. Az igényelt támogatás összege 29 996 002, azaz huszonkilencmillió-kilencszázkilencvenhatezer-kettő Ft. A szükséges 9 998 667, azaz kilencmillió-kilencszázkilencvennyolcezer-hatszázhatvanhét Ft önerőt a képviselő-testület a költségvetésében biztosítja.

5. A képviselő-testület felkéri a polgármestert a 2017. évi költségvetési rendelet tervezetének a fentiek szerinti beterjesztésére.

**Felelős:** Dollenstein László, polgármester

**Határidő:** 2017. január 31.

**Dollenstein László polgármester:**

A májusban megrendezendő partnertelepülési találkozóval egybekötött falunapi rendezvény költségeinek támogatására is az Alapítványhoz kívánják benyújtatni a pályázatot. Itt a támogatás intenzitása 100%, önerőt nem kell biztosítani. A pénzügyi-gazdasági bizottság a határozat-tervezetben foglaltakat megtárgyalta, azt a képviselő-testületnek elfogadásra javasolta.

Kérte a képviselők véleményét, hozzászólását, amennyiben nincs kérdés, hozzászólás, kérte, hogy aki egyetért a Jövőnk Energiája Térségfejlesztési Alapítványhoz a partnertelepülési kapcsolat kiépítésének 25. évfordulójára megrendezett partnertelepülési találkozó című pályázat benyújtásával, kézfeltartással szavazzon.

Megállapította, hogy a képviselő-testület 7 igen szavazattal az alábbi határozatot hozta:

**Szám:** 2/2017.(I. 26.) Kt.h.

**Tárgy:** Pályázat benyújtása partnertelepülési kapcsolat kiépítésének 25. évfordulójára megrendezett partnertelepülési találkozóhoz

**H A T Á R O Z A T**

1. Harta Nagyközség Önkormányzatának Képviselő-testülete, a Német Szövetségi Köztársaság Loßburg nevű településével 1992-ben kötött partnertelepülési megállapodásának 25. évfordulójára, partnertelepülési találkozót szervez. A találkozóra meghívást kap Loßburg és a Francia Köztársaságnak a partnerkapcsolatban szintén részt vevő Anse nevű települése.

2. A projekt megvalósítása érdekében a paksi Jövőnk Energiája Térségfejlesztési Alapítvány 2016. december 16-án megjelent pályázati felhívása 7. Közösségi települési programok támogatása (falunapok, fesztivál, stb.) pályázati ablaka keretében **„Partnerkapcsolat kiépítésének 25. évfordulójára megrendezett találkozó”** címmel pályázatot nyújt be az Alapítványhoz.

3. A beruházáshoz elfogadott árajánlatok összege és így a beruházás összértéke:1 066 000, azaz Egymillió-hatvanhatezer Ft.

4. Az igényelt támogatás összege 1 000 000, azaz Egymillió Ft, a támogatás intenzitása 93,8%. A szükséges 66 000, azaz hatvanhatezer Ft önerőt a képviselő-testület a költségvetésében biztosítja.

5. A képviselő-testület felkéri a polgármestert a 2017. évi költségvetési rendelet tervezetének a fentiek szerinti beterjesztésére.

**Felelős:** Dollenstein László, polgármester

**Határidő:** 2017. január 31.

**Dollenstein László polgármester:**

A paksi Atomerőmű projektötletei terveihez kapcsolódóan az Idősek Otthona építési tervei címmel nyújtaná be pályázatát az önkormányzat szintén az Alapítványhoz. A támogatás intenzitása 95 %, a szükséges önerőt a képviselő-testület a költségvetésében biztosítja. A pénzügyi-gazdasági bizottság a határozat-tervezetben foglaltakat tárgyalta, azt a képviselő-testületnek elfogadásra javasolta.

Kérte a képviselők véleményét, hozzászólását, amennyiben nincs kérdés, hozzászólás, kérte, hogy aki egyetért a Jövőnk Energiája Térségfejlesztési Alapítványhoz az Idősek Otthona megépítésére vonatkozó tervek elkészíttetésére szóló pályázat benyújtásával és a szükséges önerő biztosításának vállalásával, kézfeltartással szavazzon.

Megállapította, hogy a képviselő-testület 7 igen szavazattal az alábbi határozatot hozta.

**Szám:** 3/2017.(I. 26.) Kt.h.

**Tárgy:** Pályázat benyújtása az Idősek Otthona megépítésére vonatkozó tervek elkészíttetésére a Jövőnk Energiája Térségfejlesztési Alapítványhoz

**H A T Á R O Z A T**

1. Harta Nagyközség Önkormányzatának Képviselő-testülete építési engedélyköteles beruházásként műszaki engedélyezési tervet és megvalósíthatósági tanulmányt készíttet az Idősek otthonának megépítésére, illetve nem építési engedélyköteles beruházásként műszaki tanulmánytervet és megvalósíthatósági tanulmányt a Hartai Hársfavirág Szociális Központ közétkeztetést ellátó konyhájának bővítésére, felújítására, korszerűsítésére.

2. A képviselő-testület a paksi Jövőnk Energiája Térségfejlesztési Alapítvány 2016. december 16-án megjelent pályázati felhívása 6. A Paksi Társadalmi Tanács Koordinációs Munkacsoportjához benyújtott projektötletek részletes terveinek elkészíttetése pályázati ablaka keretében **„Idősek Otthona megépítése és Konyha felújítása terveinek elkészíttetése”** címmel pályázatot nyújt be az Alapítványhoz.

3. A beruházáshoz elfogadott árajánlatok összege és így a beruházás összértéke: 4 953 000 azaz n Dr. Sárközi Zsolt égymillió-kilencszázötvenháromezer Ft.

4. A támogatás intenzitása 95%, max. 5 000 000 Ft., az igényelt támogatás összege: 4 705 350 azaz négymillió-hétszázötezer-háromszázötven Ft.

5. A szükséges 247 650 azaz kettőszáznegyvenhétezer-hatszázötven Ft önerőt a képviselő-testület a költségvetésében biztosítja.

6. A képviselő-testület felkéri a polgármestert a 2017. évi költségvetési rendelet tervezetének a fentiek szerinti beterjesztésére.

**Felelős:** Dollenstein László, polgármester

**Határidő:** 2017. január 31.

**Dollenstein László polgármester:**

Az önkormányzatok hivatalinál a különböző munkaterületeken használt programokat és azok adatait egy központi hálózatra kell – kötelezően - rácsatlakoztatni az adórendszertől az iktatáson át a könyvelésig. Ez az ún ASP rendszer, melynek technikai feltételei megteremtéséhez írt ki pályázatot a kormányzat. A közös önkormányzati hivatalt fenntartó két önkormányzatnak februárban lehet pályázni, a pályázatot a székhelytelepülésnek kell benyújtania. A pályázat 100 %-os támogatottságú, önerő nem szükséges hozzá. A pénzügy-gazdasági bizottság a határozat-tervezetet megtárgyalta, az abban foglaltakat elfogadásra javasolja a testületnek.

Kérte a képviselők hozzászólását, véleményét a pályázat benyújtásával kapcsolatban. Amennyiben nincs vélemény, kérte, hogy aki egyetért az ASP központhoz történő csatlakozási pályázat benyújtásával kézfeltartással szavazzon.

Megállapította, hogy a képviselő-testület 7 igen szavazattal az alábbi határozatot hozta:

**Szám:** 4/2017.(I.26.) Kt.h.

Tárgy: Pályázat benyújtása az ASP központhoz történő csatlakozás megvalósítására

**H A T Á R O Z A T**

1. Harta Nagyközség Önkormányzatának Képviselő-testülete pályázatot nyújt be a KÖFOP-1.2.1-VEKOP-16 kódszámú, „Csatlakoztatási konstrukció az önkormányzati ASP rendszer országos kiterjesztéséhez” című pályázati felhívásra az ASP központhoz történő csatlakozás megvalósítására.
2. A pályázni kívánt összeg: 7 000 000, azaz hétmillió Ft. A támogatás intenzitása: 100%
3. A Képviselő-testület annak érdekében, hogy az önkormányzat – a Magyarország helyi önkormányzatairól szóló 2011. évi CLXXXIX. törvény 114.§-ában, illetve az önkormányzati ASP rendszerről szóló 25762016 (VIII.31.) Korm. rendeletében meghatározottak szerint – az önkormányzati ASP rendszerhez történő csatlakozási kötelezettségének eleget tehessen, felhatalmazza a polgármestert, mint a közös önkormányzati hivatal székhelye szerinti önkormányzat polgármesterét a Hartai Közös Önkormányzati Hivatalt alkotó önkormányzatok nevében a KÖFOP-1.2.1-VEKOP-16 kódszámú, „Csatlakoztatási konstrukció az önkormányzati ASP rendszer országos kiterjesztéséhez” című pályázati felhívás alapján a pályázat benyújtására, és arra, hogy a támogatási jogviszony létrejötte esetén a kedvezményezetti kötelezettségeket és jogokat gyakorolja Harta Nagyközség Önkormányzata, mint a Hartai Közös Önkormányzati Hivatal tagja nevében és javára.

**Felelős:** Dollenstein László, polgármester

**Határidő:** 2017. február 28.

**Dollenstein László polgármester:**

Ötödik pályázati lehetőség a külterületi közutak karbantartásához szükséges gépbeszerzésre irányul, melyet célszerű Dunapataj községgel közösen, konzorcium formájában benyújtani, a pályázati esély növelése érdekében. A támogatás intenzitása 85 %, a szükséges önerőt a képviselő-testület 2017. évi költségvetésében biztosítja. A határozat-tervezetben foglaltakat a pénzügyi-gazdasági bizottság tárgyalta és a testületnek elfogadásra javasolta.

Megkérdezi, hogy van-e a pályázattal kapcsolatban kérdése, véleménye, hozzászólása valakinek, amennyiben nincs, kérte, hogy aki egyetért az önkormányzati utak kezeléséhez, állapotjavításához, karbantartásához szükséges erő- és munkagépek beszerzésére kiírt pályázat benyújtásával, kézfeltartással szavazzon.

Megállapította, hogy a képviselő-testület 7 igen szavazattal az alábbi határozatot hozta:

**Szám:** 5/2017.(I. 26.) Kt.h.

**Tárgy:** Pályázat benyújtása az önkormányzati utak kezeléséhez, állapotjavításához, karbantartásához szükséges erő- és munkagépek beszerzésére**.**

**H A T Á R O Z A T**

1. Harta Nagyközség Önkormányzatának Képviselő-testülete Dunapataj Nagyközség Önkormányzatával közösen, Dunapataj székhellyel, és Dunapataj Község Önkormányzatával, mint konzorciumi vezetővel, konzorciumot hoz létre a VP6-7.2.1-7.4.1.2-16 kódszámú és a vidéki térségek kisméretű infrastruktúrájának és alapvető szolgáltatásainak fejlesztésére - Külterületi helyi közutak fejlesztése, önkormányzati utak kezeléséhez, állapotjavításához, karbantartásához szükséges erő- és munkagépek beszerzése című pályázati felhívás 2. célterületére (önkormányzati utak kezeléséhez, állapotjavításához, karbantartásához szükséges erő- és munkagépek beszerzése) vonatkozó pályázat benyújtására, a felhívás 7. sz. melléklete szerint.

2. A konzorcium által igényelt pályázati támogatás összege: 20 000 000, azaz húszmillió Ft.

3. A támogatás intenzitása 85%, a konzorciumi megállapodás alapján a szükséges önerő 50%-át, 1 500 000, azaz egymillió-ötszázezer Ft-ot a képviselő-testület a költségvetésében biztosítja.

4. A képviselő-testület felkéri a polgármestert a 2017. évi költségvetési rendelet tervezetének a fentiek szerinti beterjesztésére.

5. A képviselő-testület felhatalmazza a polgármestert a konzorciumi megállapodás aláírására.

6. A képviselő-testület felhatalmazza Dunapataj Nagyközség Önkormányzata Polgármesterét a pályázat benyújtására és arra, hogy a támogatási jogviszony létrejötte esetén a kedvezményezetti kötelezettségeket és jogokat gyakorolja Harta Nagyközség Önkormányzata, mint a konzorcium tagja nevében és javára.

**Felelős:** Dollenstein László, polgármester

**Határidő:** az adott pályázati szakasznak a pályázat benyújtásához

szükséges feltételek megteremtését követő záró időpontjáig, legkésőbb

2019. január 7-ig

**Melléklet**

**KONZORCIUMI EGYÜTTMŰKÖDÉSI MEGÁLLAPODÁS**

**Támogatási kérelem benyújtására**

**1.** Jelen konzorciumi együttműködési megállapodás (a továbbiakban Megállapodás) aláírásával a **2.** pontban megnevezett szerződő felek konzorciumot hoznak létre abból a célból, hogy a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**[[1]](#footnote-1)** Vidékfejlesztési Program keretében

a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **[[2]](#footnote-2)** felhívásra (a továbbiakban: felhívás) támogatási kérelmet nyújtsanak be, és a támogatási kérelem támogatása esetén az abban foglalt célt közös együttműködéssel megvalósítsák.

**2.** A konzorcium tagjai (a továbbiakban Tagok) az alább felsorolt intézmények, szervezetek és személyek, akik az **1.** pontban megjelölt támogatási kérelemben meghatározott cél(ok) megvalósításában a támogatási kérelemben foglaltaknak megfelelően a jelen Megállapodás keretei között részt vállalnak:

|  |  |
| --- | --- |
| **Szervezet, személy neve**: |  |
| Postacím: |  |
| Székhely: |  |
| Azonosító szám (törzs-szám/cégjegyzékszám): |  |
| Adószám: |  |
| Aláírásra jogosult képviselője: |  |
| Aláírásra jogosult adóazonosító jele: |  |

|  |  |
| --- | --- |
| **Szervezet, személy neve**: |  |
| Postacím: |  |
| Székhely: |  |
| Azonosító szám (törzs-szám/cégjegyzékszám): |  |
| Adószám: |  |
| Aláírásra jogosult képviselője: |  |
| Aláírásra jogosult adóazonosító jele: |  |

|  |  |
| --- | --- |
| **Szervezet, személy neve**: |  |
| Postacím: |  |
| Székhely: |  |
| Azonosító szám (törzs-szám/cégjegyzékszám): |  |
| Adószám: |  |
| Aláírásra jogosult képviselője: |  |
| Aláírásra jogosult adóazonosító jele: |  |

|  |  |
| --- | --- |
| **Szervezet, személy neve**: |  |
| Postacím: |  |
| Székhely: |  |
| Azonosító szám (törzs-szám/cégjegyzékszám): |  |
| Adószám: |  |
| Aláírásra jogosult képviselője: |  |
| Aláírásra jogosult adóazonosító jele: |  |

|  |  |
| --- | --- |
| **Szervezet, személy neve**: |  |
| Postacím: |  |
| Székhely: |  |
| Azonosító szám (törzs-szám/cégjegyzékszám): |  |
| Adószám: |  |
| Aláírásra jogosult képviselője: |  |
| Aláírásra jogosult adóazonosító jele: |  |

A Konzorcium vezetőjének a jelen Megállapodás aláírásával a Tagok \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (a továbbiakban Vezető-t) választják.

**3.** Jelen Megállapodás aláírásával a Tagok meghatalmazást adnak a Vezető részére, amely meghatalmazás a Támogató irányában a mezőgazdasági, agrár-vidékfejlesztési, valamint halászati támogatásokhoz és egyéb intézkedésekhez kapcsolódó eljárás egyes kérdéseiről szóló 2007. évi XVII. törvény 28/B. §-ában előírtak maradéktalan teljesítése esetén hatályosul, A Tagok kijelentik, hogy a támogatási kérelemben foglaltakat ismerik, és az abban foglaltakat magukra nézve kötelezőnek ismerik el.

**4.** Jelen Megállapodás aláírásával a Tagok kötelezettségek vállalnak arra, hogy a támogatási kérelem támogatása esetén a projektet az abban foglaltak szerint megvalósítják, és ennek érdekében együttműködnek.

**5.** Tagok kijelentik, hogy a felhívás részét képező „Konzorciumi együttműködési megállapodás támogatásban részesített projekt megvalósítására” című dokumentumot ismerik, és a támogatási kérelem támogatása esetén az abban foglalt tartalommal, valamint a támogatási kérelemben és a támogatási kérelemről hozott döntésében foglalt tartalommal szerződést kötnek.

**6.** Jelen Megállapodás a támogatási kérelem mellékletét képezi.

**7.** Jelen Megállapodás megszűnik, ha a támogatási kérelem nem részesül támogatásban, illetve ha a Tagok a projekt megvalósítására konzorciumi együttműködési megállapodást kötnek.

A Tagok a Megállapodást átolvasták, és közös értelmezés után, mint akaratukkal és elhangzott nyilatkozataikkal mindenben egyezőt aláírták.

**8.** A Tagok egyéb megállapodásai:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_……………………………………………………..[[3]](#footnote-3)

|  |  |  |  |
| --- | --- | --- | --- |
| Konzorcium vezetője  ..............................................  Név  ..............................................  Szervezet  P.H.  Aláírás dátuma:  …………………………… | konzorciumi tag  ..............................................  Név  ..............................................  Szervezet  P.H.  Aláírás dátuma:  …………………………… | | konzorciumi tag  ..............................................  Név  ..............................................  Szervezet  P.H.  Aláírás dátuma:  …………………………… |
| konzorciumi tag  ..............................................  Név  ..............................................  Szervezet  P.H.  Aláírás dátuma:  …………………………… | | konzorciumi tag  ..............................................  Név  ..............................................  Szervezet  P.H.  Aláírás dátuma:  …………………………… | |

**Dollenstein László polgármester:**

A volt mozi épületének kihasználása érdekében helyi piac kialakítása céljából nyújtaná be az önkormányzat a pályázatot, a támogatás 85 %-os, az önerőt a képviselő-testület költségvetésében biztosítja. A pénzügyi-gazdasági bizottság a tervezetben foglaltakat megtárgyalta, azt elfogadásra javasolja a Képviselő-testület felé.

Megkérdezte a képviselőket, hogy véleménye, hozzászólása van-e valakinek, amennyiben nincs, kérte, hogy aki egyetért helyi termékértékesítést szolgáló piac kialakítására kiírt pályázat benyújtásával, kézfeltartással szavazzon.

Megállapította, hogy a képviselő-testület 7 igen szavazattal az alábbi határozatot hozta:

**Szám:** 6/2017.(I. 26.) Kt.h.

**Tárgy:** Pályázat benyújtása helyi termékértékesítést szolgáló piac kialakítására

**H A T Á R O Z A T**

1. Harta Nagyközség Önkormányzatának Képviselő-testülete pályázatot nyújt be a VP6-7.2.1-7.4.1.3-16 kódszámú, a vidéki térségek kisméretű infrastruktúrájának és alapvető szolgáltatásainak fejlesztésére - Helyi termékértékesítést szolgáló piacok infrastrukturális fejlesztése, közétkeztetés fejlesztése című pályázati felhívás 1. célterületére. (helyi termékértékesítést szolgáló piacok infrastrukturális fejlesztése) **„Helyi termékértékesítést szolgáló piac kialakítása Hartán”** címmel.

2. Az igényelt pályázati támogatás összege: 50 000 000, azaz ötvenmillió Ft.

3. A támogatás intenzitása 85%, szükséges önerő összegét, 7 500  000, azaz hétmillió-ötszázezer Ft-ot a képviselő-testület a költségvetésében biztosítja.

4. A képviselő-testület felkéri a polgármestert a 2017. évi költségvetési rendelet tervezetének a fentiek szerinti beterjesztésére.

5. A képviselő-testület felhatalmazza a polgármestert a pályázat benyújtására és az egyéb szükséges intézkedések megtételére.

**Felelős:** Dollenstein László, polgármester

**Határidő:** az adott pályázati szakasznak a pályázat benyújtásához

szükséges feltételek megteremtését követő záró időpontjáig, legkésőbb

2018. december 14-ig

**Dollenstein László polgármester:**

A közétkeztetés fejlesztése érdekében szükséges a konyha felújítása, ezért pályázatot nyújt be az önkormányzat. Itt a támogatás intenzitása 85 %, az önerőt a költségvetésben biztosítják. A pénzügyi-gazdasági bizottság a határozat-tervezetben foglaltakat megtárgyalta, azt elfogadásra javasolta a Képviselő-testületnek.

Megkérdezte, hogy van-e ezzel kapcsolatban valakinek hozzászólása, véleménye, amennyiben nincs, kérte, hogy aki egyetért a közétkeztetés fejlesztésére kiírt pályázat benyújtásával, kézfeltartással szavazzon.

Megállapította, hogy a képviselő-testület 7 igen szavazattal az alábbi határozatot hozta:

**Szám:** 7/2017.(I. 26.) Kt.h.

**Tárgy:** Pályázat benyújtása a közétkeztetés fejlesztésére

**H A T Á R O Z A T**

1. Harta Nagyközség Önkormányzatának Képviselő-testülete pályázatot nyújt be a VP6-7.2.1-7.4.1.3-16 kódszámú, a vidéki térségek kisméretű infrastruktúrájának és alapvető szolgáltatásainak fejlesztésére - Helyi termékértékesítést szolgáló piacok infrastrukturális fejlesztése, közétkeztetés fejlesztése című pályázati felhívás 2. célterületére. (közétkeztetés fejlesztése) **„A közétkeztetést ellátó főzőkonyha fejlesztése Hartán”** címmel.

2. Az igényelt pályázati támogatás összege: 20 000 000, azaz húszmillió Ft.

3. A támogatás intenzitása 85%, szükséges önerő összegét, 3 000  000, azaz hárommillió Ft-ot a képviselő-testület a költségvetésében biztosítja.

4. A képviselő-testület felkéri a polgármestert a 2017. évi költségvetési rendelet tervezetének a fentiek szerinti beterjesztésére.

5. A képviselő-testület felhatalmazza a polgármestert a pályázat benyújtására és az egyéb szükséges intézkedések megtételére.

**Felelős:** Dollenstein László, polgármester

**Határidő:** az adott pályázati szakasznak a pályázat benyújtásához

szükséges feltételek megteremtését követő záró időpontjáig, legkésőbb

2018. december 14-ig

**3./ A víziközmű üzemeltetési-bérleti szerződés jóváhagyása**

**Előadó: Dollenstein László, polgármester**

*(Az előterjesztés a jegyzőkönyv 4. sz. melléklete)*

**Dollenstein László polgármester:**

A Képviselő-testület már döntött a vízi-közmű vagyon Kiskunsági Víziközmű-Szolgáltató Kft-nek üzemeltetésre történő átadásáról. Az üzemeltetési-bérleti szerződés tervezet tartalmazza a vagyon értékét is, a szerződés időtartama nincs meghatározva, de célszerű mindkét fél részéről egy hosszútávú szerződés megkötése.

Megkérdezte a képviselőket, hogy a szerződés tervezettel kapcsolatban van-e kérdése, hozzászólása valakinek. A pénzügyi-gazdasági bizottság a tervezetet megtárgyalta, azt elfogadásra javasolta a képviselő-testület felé. Kérdés, hozzászólás a képviselők részéről nem volt, ezért kérte, hogy aki egyetért a víziközmű üzemeltetési-bérleti szerződés jóváhagyásával, kézfeltartással szavazzon.

Megállapította, hogy a képviselő-testület 7 igen szavazattal az alábbi határozatot hozta:

**Szám:** 8/2017.(I. 26.) Kt.h.

**Tárgy:** A víziközmű üzemeltetési-bérleti szerződés jóváhagyása

**H a t á r o z a t**

1. Harta Nagyközség Önkormányzatának Képviselő-testülete a Kiskunsági Víziközmű-Szolgáltató Kft.-vel megkötendő víziközmű üzemeltetési-bérleti szerződés jóváhagyja.
2. Harta Nagyközség Önkormányzatának Képviselő-testülete felhatalmazza a polgármestert, hogy a szerződést és a szerződéskötéshez szükséges egyéb dokumentumokat aláírja.

*(a szerződés a határozat melléklete)*

Felelős: Dollenstein László polgármester

Határidő: 2017.02.28.

Értesül: Kiskunsági Víziközmű-Szolgáltató Kft.

**4./ A Harta Nagyközség Német Nemzetiségi Önkormányzatával megkötött megállapodás felülvizsgálata.**

**Előadó: Dollenstein László, polgármester**

*(Az előterjesztés a jegyzőkönyv 5. sz. melléklete)*

**Dollenstein László polgármester:**

Törvényi szabályozás értelmében a helyi önkormányzat a helyi nemzetiségi önkormányzat részére biztosítja az önkormányzati működés személyi és tárgyi feltételeit, gondoskodik a működéssel kapcsolatos végrehajtási feladatok ellátásáról. Ennek érdekében a két önkormányzatnak megállapodást kell kötni, melyet évente felül kell vizsgálni. Tavalyi évben módosításra került a megállapodás, véleménye szerint az idei évben nem szükséges a változtatás.

Megkérdezte a képviselőket, hogy a megállapodással kapcsolatban van-e kérdése, véleménye valakinek, amennyiben nincs kérte, hogy aki egyetért a két önkormányzat közötti együttműködési megállapodás jóváhagyásával, kézfeltartással szavazzon.

Megállapította, hogy a képviselő-testület 7 igen szavazattal az alábbi határozatot hozta:

**Szám:** 9/2017.(I. 26.) Kt.h.

**Tárgy:** A Harta Nagyközség Német Nemzetiségi Önkormányzata és Harta Nagyközség Önkormányzata közötti együttműködési megállapodás felülvizsgálata

**H A T Á R O Z A T**

Harta Nagyközség Önkormányzata a Harta Nagyközség Német Nemzetiségi Önkormányzatával megkötött és 2016. február 25-én jóváhagyott együttműködési megállapodást felülvizsgálta és azt változatlan tartalommal kívánja tovább alkalmazni.

**Felelős:** Dollenstein László, polgármester

**Határidő:** folyamatos

**5./ A temetkezési díjak felülvizsgálata**

**Előadó: Dollenstein László, polgármester**

*(Az előterjesztés a jegyzőkönyv 6. sz. melléklete)*

**Dollenstein László polgármester:**

Szintén törvényi rendelkezés miatt kell évente felülvizsgálni a temetkezési díjak mértékét. Véleménye és javaslata szerint nem szükséges a temetkezési díjat megváltoztatása, ezért az erről szóló határozat elfogadásával eleget tesz a képviselő-testület a felülvizsgálati kötelezettségnek.

Megkérdezte a képviselőket, hogy a díjak változatlanul hagyásával kapcsolatban van-e más vélemények, javaslata valakinek. A pénzügyi-gazdasági bizottság is egyetért a határozat-tervezetben foglaltakkal és azt a képviselő-testületnek elfogadásra javasolta.

Más vélemény, javaslat a képviselők részéről nem volt, ezért kérte, aki egyetért azzal, hogy a temetkezési díjak nem módosuljanak, kézfeltartással szavazzon.

Megállapította, hogy a képviselő-testület 7 igen szavazattal az alábbi határozatot hozta:

**Szám:** 10/2017.(I. 26.) Kt.h.

**Tárgy:** A temetkezési díjak felülvizsgálata

**H A T Á R O Z A T**

Harta Nagyközség Önkormányzata a temetőről és a temetkezésről szóló rendeletében meghatározott díjakat felülvizsgálta és azt módosítani nem kívánja.

**Felelős:** Dollenstein László, polgármester

**Határidő:** folyamatos

**6./ A szociális rendelet módosítása**

**Előadó: Dr. Sárközi Zsolt, jegyző**

*(Az előterjesztés a jegyzőkönyv 7. sz. melléklete)*

**Dollenstein László polgármester:**

Felkérte a jegyzőt, hogy ismertesse a rendelet módosításának szükségességét.

**Dr. Sárköz Zsolt jegyző:**

A rendelet módosításra a karácsonyi támogatás és az iskolakezdési támogatás feltételeinek pontosítása miatt van szükség. A jogosultsági feltételeket, a támogatás módját és mértékét rendeletben kell szabályozni.

**Dollenstein László polgármester:**

A rendelet-tervezetet a pénzügyi-gazdasági bizottság megtárgyalta, a módosítást a Képviselő-testületnek elfogadásra javasolta.

Megkérdezte a képviselőket, hogy van-e valakinek véleménye, hozzászólása a módosítással kapcsolatban, amennyiben nincs kérte, hogy aki egyetért a szociális ellátások és szociális szolgáltatások helyi szabályairól szóló rendelet módosításával, kézfeltartással szavazzon.

A **képviselő-testület 7** igen szavazattal, ellenszavazat és tartózkodás nélkül az alábbi rendeletet alkotja:

**Harta Nagyközség Önkormányzata Képviselő-testületének**

**1/2017. (I.26.) önkormányzati rendelete az egyes szociális ellátások és szociális szolgáltatások helyi szabályairól szóló 7/2015. (II.27.) önkormányzati rendelet (a továbbiakban: R.) módosításáról.**

*(A rendelet a jegyzőkönyv 8. sz. melléklete)*

**Dollenstein László polgármester:**

A 7. napirend tárgyalása előtt bejelentette személyes érintettségét, ezért a képviselő-testületi ülés vezetését átadja Arnold Csaba alpolgármesternek.

**7./ A polgármester szabadságának és illetményének, költségtérítésének megállapítása.**

**Előadó: Arnold Csaba, alpolgármester**

*(Az előterjesztések a jegyzőkönyv 9. és 10. sz. melléklete)*

**Arnold Csaba alpolgármester:**

Jogszabály szabályozza a polgármester foglalkoztatási jogviszonyára vonatkozó különös rendelkezéseket, így a főállású polgármester szabadságának ütemezését is. A jogszabály szerint a polgármester előterjesztésére a képviselő-testület február 28-ig jóváhagyja a szabadság ütemezést, és az ütemezésben foglaltak szerint kell kiadni, illetve igénybe venni azt.

A polgármester illetményét, illetve költségtérítését szintén jogszabály szabályozza. A pénzügyi-gazdasági bizottság a szabadság ütemezést és az illetmény és költségtérítés összegének módosítását megtárgyalta, azt a Képviselő-testületnek elfogadásra javasolta.

Megkérdezte a képviselőket, hogy az előterjesztésekben foglaltakkal kapcsolatban van-e valakinek véleménye, hozzászólása, amennyiben nincs, kérte, hogy aki egyetért a polgármester 2017. évi szabadságának a határozat-tervezetben foglaltak szerinti meghatározásával, kézfeltartással szavazzon.

Megállapította, hogy a képviselő-testület 7 igen szavazattal az alábbi határozatot hozta:

**Szám:** 11/2017.(I.26.) Kt.h.

**Tárgy:** A polgármester 2017. évi szabadságának meghatározása

**H A T Á R O Z A T**

Harta Nagyközség Önkormányzatának Képviselő-testülete Dollenstein László főállású

polgármester 2017. évi 40 nap szabadságának ütemezését az alábbiak szerint hagyja jóvá:

2017. április 26–29. napjáig, 4 nap

2017. június 6-24. napjáig, 15 nap

2017. július 11-15. 5 nap

2017. augusztus 1-5. napjáig, 5 nap

2017. december 23-30. napjáig 5 nap

rendkívüli, előre nem látható alkalmakra 6 nap.

**Felelős:** Arnold Csaba, alpolgármester

**Határidő:** folyamatos

**Arnold Csaba alpolgármester:**

Kérte a képviselőket, hogy aki egyetért a polgármester tiszteletdíjának és költségtérítésének a határozat-tervezetben foglaltak szerinti módosításával, kézfeltartással szavazzon.

Megállapította, hogy a képviselőtestület 7 igen szavazattal az alábbi határozatot hozta:

**Szám:** 12/2017.(I.26.) Kt.h.

**Tárgy**: A polgármester tiszteletdíjának és költségtérítésének módosítása

**H A T Á R O Z A T**

1. Harta Nagyközség Önkormányzatának Képviselő-testülete a Magyarország

helyi önkormányzatairól szóló 2011. évi CLXXXIX. törvény 71.§ (2), (4) és (6)

bekezdései alapján a polgármester illetményét és költségtérítését 2017. január 1-től

az alábbiak szerint állapítja meg:

Illetmény: 548 444 Ft

Költségtérítés: 82 267 Ft

1. A képviselő-testület hatályon kívül helyezi az ugyanezen tárgyban született

számú határozatát.

Felelős: dr. Sárközi Zsolt, jegyző

Határidő: 2016. január 31.

**Dollenstein László polgármester:**

Megköszönte a képviselő-testület bizalmát és döntését, majd visszavette az ülés vezetését.

**8./ Egyéb ügyek**

**Előadó: Dollenstein László polgármester**

**Dollenstein László polgármester:**

Énisz Konrád hartai lakos a Kékesi út és Tó utca közötti ún. Szérüskerti ingatlanából felajánlotta visszavásárlásra a kb. 900 m2-es területét. A tulajdonos az ajánlatban árat nem jelölt meg, a pénzügyi-gazdasági bizottság véleménye és javaslata alapján az önkormányzat 400,- Ft/m2 áron vásárolja meg az ingatlan.

Megkérdezte a képviselőket, hogy más javaslat, vélemény van-e valakinek, amennyiben nincs, kérte, hogy amennyiben egyetértenek az ingatlan 400,- Ft/m2 áron történő megvásárlásával, kézfeltartással szavazzanak.

Megállapította, hogy a Képviselő-testület 7 igen szavazattal az alábbi határozatot hozta:

**Szám:** 13/2017.(I.26.) Kt.h.

**Tárgy**: A hartai 927/68. hrsz-ú ingatlan megvásárlása.

**H A T Á R O Z A T**

1. Harta Nagyközség Önkormányzatának Képviselő-testülete megvásárolja az Énisz Konrád tulajdonában lévő, a hartai belterület 927/68-as hrsz-ú, összesen 923 m2-es ingatlant.

2. A vételár 400 Ft/m2-es áron számítva összesen 369 200 Ft.

3. A képviselő-testület felhatalmazza a polgármestert az adás-vételi szerződésnek az önkormányzat nevében történő megkötésére, aláírására, illetve az esetleges további feltételekben való megegyezésre.

Felelős: Dollenstein László, polgármester

Határidő: folyamatos

**Dollenstein László polgármester:**

Az egyéb ügyek napirend keretében az ülés alatt érkezett lakossági kérdésre válaszol:

Kérdés: Miért nem lettek a síkos és jeges utak kellően letakarítva?

Válasz: Elmondta, hogy igazából megfelelő és kielégítő választ nem tud adni a kérdésre, de az önkormányzat saját géppel takarította az önkormányzati utakat. Tudott, hogy viszonylag kevés csapadék esett, utána erős lehűlés jött, aminek következtében nagyon ráfagyott az útra a hó, síkosak és jegesek lettek. Saját géppel ennyire volt kapacitás és ennyire tudták megoldani a helyzetet.

Más kérdés, vélemény, hozzászólás nem volt, ezért az ülést 19 órakor bezárta.

kmft.

Dollenstein László dr. Sárközi Zsolt

polgármester jegyző

1. Operatív program neve [↑](#footnote-ref-1)
2. Felhívás megnevezése [↑](#footnote-ref-2)
3. A tagok a minta által nem szabályozott kérdéseket is rendezhetnek, ezek azonban nem lehetnek ellentétesek az 1-7. ponttal, illetve az 1-7. pontok nem törölhetők. [↑](#footnote-ref-3)